รัฐบาลไทย-ข่าวทำเนียบรัฐบาล-สมอ. คุม “หลอดไฟแอลอีดี” และ “ยางหล่อดอกซ้ำ” ต้องได้มาตรฐาน มีผลบังคับใช้เร็วๆ นี้
วันอังคารที่ 29 มีนาคม 2565
สมอ. คุม “หลอดไฟแอลอีดี” และ “ยางหล่อดอกซ้ํา”  ต้องได้มาตรฐาน มีผลบังคับใช้เร็วๆ นี้
สมอ. คุม “หลอดไฟแอลอีดี” และ “ยางหล่อดอกซ้ํา”
ต้องได้มาตรฐาน มีผลบังคับใช้เร็วๆ นี้
สมอ. คุม “หลอดไฟแอลอีดี” และ “ยางหล่อดอกซ้ํา”
ต้องได้มาตรฐาน มีผลบังคับใช้เร็วๆ นี้
สมอ. ควบคุมหลอดไฟแอลอีดี และยางหล่อดอกซ้ําสําหรับรถบรรทุก ต้องได้มาตรฐาน มอก. มีผลบังคับใช้ 29 มีนาคม 2565 และ 5 พฤษภาคม 2565 เตือนผู้ประกอบการทุกราย ก่อนทํา นําเข้า ต้องขออนุญาตจาก สมอ.
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมให้ความสําคัญกับการเพิ่มขีดความสามารถในการแข่งขันให้กับภาคอุตสาหกรรม และการคุ้มครองประชาชนให้ปลอดภัยจากการใช้สินค้าที่มีคุณภาพ ได้มาตรฐาน ทั้งที่ผลิตในประเทศและนําเข้า โดยกําหนดเป็นนโยบายสําคัญและได้มอบหมายให้สํานักงานมาตรฐานผลิตภัณฑ์อุตสาหกรรม หรือ สมอ. ดําเนินการ เนื่องจากเป็นหน่วยงานหลักที่ดําเนินงานด้านการมาตรฐานของประเทศ ทั้งการกําหนดมาตรฐาน การควบคุมและกํากับติดตามการจําหน่ายสินค้าในท้องตลาดให้มีคุณภาพเป็นไปตามมาตรฐาน เพื่อความปลอดภัยและสร้างคุณภาพชีวิตที่ดีให้กับประชาชน
“การดําเนินงานด้านการกําหนดมาตรฐานของ สมอ. มีบทบาทสําคัญโดยเฉพาะการคุ้มครองประชาชนที่ต้องได้รับการดูแลด้านความปลอดภัยและสิ่งแวดล้อม อีกทั้งเป็นการเพิ่มขีดความสามารถในการแข่งขันให้ผู้ประกอบการ จึงเป็นเรื่องสําคัญที่ต้องพัฒนาควบคู่กันไป เพื่อให้การขับเคลื่อนภาคอุตสาหกรรมของประเทศ สามารถแข่งขันทางการค้าได้อย่างยั่งยืนและเกิดประโยชน์สูงสุดกับประชาชน ซึ่งผมได้กําชับกับสมอ. ให้เร่งรัดดําเนินการ โดยเฉพาะมาตรฐานที่เกี่ยวข้องกับความปลอดภัยของประชาชนให้ประกาศเป็นสินค้าควบคุมเป็นอันดับแรก” นายสุริยะฯ กล่าว
ด้าน นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า สมอ. ดําเนินงานตามนโยบายท่านรัฐมนตรีว่าการกระทรวงอุตสาหกรรมอย่างเคร่งครัด โดยประกาศควบคุมสินค้าที่ส่งผลกระทบต่อความปลอดภัยของประชาชนแล้วจํานวน 127 รายการ รวมถึงสินค้า 3 รายการ ที่กําลังจะมีผลบังคับใช้เร็วๆ นี้ ได้แก่  หลอดแอลอีดีเปลี่ยนทดแทนขั้วคู่  มอก.2779-2562  และหลอดแอลอีดีมีบัลลาสต์ในตัว มอก.2780-2562 จะมีผลบังคับใช้ในวันที่ 29 มีนาคม 2565 และยางหล่อดอกซ้ําสําหรับรถบรรทุก รถบัส และรถพ่วง มอก.2979-2562 จะมีผลบังคับใช้ในวันที่ 5 พฤษภาคม 2565 นี้ด้วย
ซึ่งผู้ประกอบการทุกรายที่จะทํา หรือนําเข้าสินค้าดังกล่าว ต้องได้รับอนุญาตจาก สมอ. ก่อน เพื่อดําเนินการตรวจสอบคุณภาพและความปลอดภัย โดยสินค้าทุกชิ้นจะต้องแสดงเครื่องหมายมาตรฐานบังคับ       คู่กับ
QR code  เพื่อให้ผู้บริโภคสามารถตรวจสอบข้อมูลผู้รับใบอนุญาตได้ หากฝ่าฝืนจะมีโทษตามกฎหมาย ผู้ทําหรือนําเข้าโดยไม่ได้รับอนุญาต มีโทษจําคุกไม่เกิน 2 ปี ปรับไม่เกิน  2 ล้านบาท หรือทั้งจําทั้งปรับ จําหน่ายสินค้าโดยไม่ได้รับอนุญาต มีโทษจําคุกไม่เกิน 6 เดือน ปรับไม่เกิน 5 แสนบาท หรือทั้งจําทั้งปรับ  และแสดงเครื่องหมายมาตรฐานโดยไม่ได้รับอนุญาต มีโทษจําคุกไม่เกิน 1 ปี ปรับไม่เกิน 1 ล้านบาท หรือทั้งจําทั้งปรับ
เลขาธิการ สมอ. กล่าวต่อว่า มาตรฐานหลอดแอลอีดีเปลี่ยนทดแทนขั้วคู่  ซึ่งโดยทั่วไปอาจเรียกว่า หลอดแอลอีดีชนิด T5, T8  หรือ หลอดแอลอีดีแบบยาว จะควบคุมเรื่องความปลอดภัยในขณะใช้งาน เพื่อป้องกันไฟรั่ว  ไฟดูด ควบคุมอุณหภูมิของขั้วหลอดในภาวะไฟฟ้าวิกฤติ และการติดไฟ เป็นต้น ขณะนี้มีผู้ยื่นขออนุญาตแล้วจํานวน 3 ราย เป็นผู้ทํา 1 ราย ผู้นําเข้า 2 ราย
ส่วนมาตรฐานหลอดแอลอีดีมีบัลลาสต์ในตัว เช่น หลอดแอลอีดีแบบขั้วเกลียว จะควบคุมเรื่องความปลอดภัยในขณะใช้งาน เพื่อป้องกันไฟรั่ว ไฟดูด ความแข็งแรงของเกลียวหมุน การทนความร้อนได้ ซึ่งมีผู้ยื่นขออนุญาตแล้วจํานวน 7 ราย เป็นผู้ทํา 1 ราย  และผู้นําเข้า 6 ราย
สําหรับมาตรฐานยางหล่อดอกซ้ํา จะมีผลบังคับใช้วันที่ 5 พฤษภาคม 2565  เนื่องจากมีการนํายางล้อแบบสูบลมของรถบรรทุก รถบัส และรถพ่วง นํากลับมาหล่อดอกยางใหม่แล้ววางขายในท้องตลาด ซึ่งมีราคาถูกกว่ายางใหม่ค่อนข้างมาก จึงอาจเกิดความไม่ปลอดภัยต่อประชาชนในการนําไปใช้งาน แต่หลังจากที่ สมอ. ประกาศเป็นสินค้าควบคุมแล้ว ยางหล่อดอกซ้ําเหล่านี้ต้องผ่านการตรวจสอบคุณภาพและความปลอดภัยตามมาตรฐาน มอก. ก่อนนํามาวางจําหน่าย โดยจะต้องผ่านการทดสอบความทนทานของยางล้อ ทดสอบสมรรถนะในการรับน้ําหนัก และความสามารถในการทําความเร็วได้ตามความเร็วสูงสุดที่ระบุในแต่ละประเภท ซึ่งมาตรฐานฉบับนี้สอดคล้องกับข้อกําหนดทางเทคนิคยานยนต์ของสหประชาชาติ (UN Regulation No. 109) ครอบคลุมเฉพาะยางล้อสูบลมหล่อดอกซ้ําที่ถูกออกแบบสําหรับรถยนต์ 5 ประเภท ได้แก่
1. รถยนต์สําหรับขนส่งผู้โดยสาร มีที่นั่งมากกว่า 8 ที่นั่ง ไม่รวมคนขับ และมีน้ําหนักไม่เกิน 5 ตัน
2. รถยนต์สําหรับขนส่งผู้โดยสาร มีที่นั่งมากกว่า 8 ที่นั่ง ไม่รวมคนขับ และมีน้ําหนักมากกว่า 5 ตัน
3. รถยนต์สี่ล้อขึ้นไปและใช้สําหรับขนส่งสินค้า
4. รถพ่วงที่มีน้ําหนักมากกว่า 3.5 ตัน แต่ไม่เกิน 10 ตัน
5. รถพ่วงที่มีน้ําหนักมากกว่า 10 ตัน
ขณะนี้มีผู้ทําในประเทศยื่นขออนุญาตแล้วจํานวน 20 ราย สมอ. จึงขอแจ้งไปยังผู้ประกอบการที่ทําสินค้าดังกล่าว ให้เตรียมตัวดําเนินการตามมาตรฐาน ทั้งที่ทําในประเทศ และนําเข้า เพราะท่านจะต้องขออนุญาตจาก สมอ. ก่อนทําหรือนําเข้า พร้อมทั้งให้เตรียมตัวยื่นขอใบอนุญาตก่อนวันที่มาตรฐานจะมีผลบังคับใช้ เพื่อให้การดําเนินธุรกิจเป็นไปอย่างต่อเนื่อง โดยสามารถติดต่อได้ที่ สมอ. หรือจะยื่นขอ มอก. ออนไลน์ผ่านระบบ E-license ได้ที่ https://itisi.go.th/e-license/ ตลอด 24 ชั่วโมง” เลขาธิการ สมอ. กล่าวทิ้งท้าย
28 มีนาคม 2565